פירוש נוסף ערך זה עוסק בספר. אם התכוונתם לסרט המבוסס על ספר זה, ראו הקיץ של אביה (סרט).

**הקיץ של אביה** הוא ספר אוטוביוגרפי פרי עטה של גילה אלמגור. הספר מבוסס על סיפור ילדותה, ועלילתו מתרחשת בתחילת שנות ה-50 של המאה ה-20. הספר תורגם ל-11 שפות.

הספר עובד להצגת יחיד בכיכובה של אלמגור שעלתה לראשונה ב-12 במאי 1987, בבימוי של איציק ויינגרטן. ההצגה זכתה ב"פרס רובינא" והוצגה מאז מאות פעמים.

בשנת 1988 הופק הסרט המבוסס על הספר.

בשנת 1992 יצא ספר המשך, "עץ הדומים תפוס", המבוסס על חוויית נעוריה של אביה, הדמות המרכזית בסיפור. בשנת 1994 יצאה גם גרסת הסרט.

בשנת 2022 יצא הספר "הקיץ של אביה" במהדורה חדשה בהוצאת עם עובד. מהדורה זו כוללת גם את "עץ הדומים תפוס". בריאיון בעקבות יציאת המהדורה החדשה סיפרה אלמגור שההוצאה ביקשה שתשנה את סוף הספר, כך שיהיה חיובי יותר, אך היא סרבה.

עלילה
-----

אביה היא ילדה בת 10, יתומה מאב, החיה בפנימייה, כי אמה הניה ניצולת שואה חולה בנפשה ומאושפזת בבית חולים פסיכיאטרי. בטקס סיום

```
הלימודים בפנימייה ב-1951, להפתעתה של אביה, מגיעה אמה לפנימייה ומוציאה אותה משם כי גילתה ששערה של בתה מלא כינים, זו היא רמיזה לכך שאמה היא חולת ניקיון. אחרי שהן חוזרות הביתה למושבה (ששמה לא מצוין), אמה מספרת את אביה כדי לבער את נגע הכינים. הקרחת היא מושא לעג עבור הילדים במושבה. גם הניה היא מושא ללעג ולבוז עבור ילדי המושבה המכנים אותה "פרטיזונכה".
```

אביה לא מאמינה שאביה מת. יום אחד בא למושבה אדם בשם מקס גנץ. אביה, המוצאת דמיון בינו לבין אביה המנוח המופיע בתמונה, מדמיינת לעצמה שהוא אביה. לאחר שעקבה אחריו, מר גנץ כועס על אביה והיא סוף סוף מסתכלת לו בעיניים. בעקבות כך היא מחליטה שהוא אינו אביה.

אביה רוצה להשתתף בשיעורי הבלט של מאיה אברמסון, אך מאחר שאין לה בגדים יפים, מאיה לא נותנת לה להיכנס לשיעור. אביה מקללת את מאיה, ולאחר שמאיה שופכת עליה דלי מים, אביה זורקת על מאיה אבן, פוגעת בעינה וגורמת לה לעיוורון זמני. אביה מבקרת אצל מאיה בבית החולים ומבקשת ממנה סליחה, וזו סולחת לה.

אביה חוגגת את יום הולדתה העשירי ואף אחד מהילדים בשכונה לא מגיע. אביה עצובה ומאוכזבת מאוד.

רות עורכת מסיבה לכבוד ההבראה של מאיה ואביה ואימה לא מוזמנות. הניה מחליטה לערוך לה ולאביה נשף קטן בביתן והן רוקדות יחד.

בסוף הספר, סובלת הניה מהתמוטטות עצבים ונלקחת בחזרה למוסד הרפואי. מאיה דופקת על דלת ביתה של אביה, ואביה מזמינה להיכנס לביתה אך מאבדת עניין בחברות עמה, ובסוף אביה מבינה שאביה מת ולא רוצה לדבר עליו.

בסוף הספר אביה חוזרת לפנימייה.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **הקיץ של אביה** |

* **הקיץ של אביה**, במאגר "כנפיים" (ספרי קריאה מומלצים לגילאי 13-9) של המרכז לטכנולוגיה חינוכית
* שושנה חלוואני, ניתוח ספרותי של הספר והסרט, באתר משרד החינוך
* מידע על הקיץ של אביה בקטלוג "מרחב" של הספרייה הלאומית

**ביקורות**

* גלילה רון-פדר, ילדות קשה - הקיץ של אביה - מאת: גילה אלמגור, עם עובד, כותרת ראשית, 18 בדצמבר 1985
* קובי ניב, ספר נעורים - פוטנציאל בלבד, חדשות, 17 בדצמבר 1985
* עופרה עופר אורן, "הקיץ של אביה", "עץ הדומים תפוס": טוב לקרוא שוב!, בבלוג "סופרת ספרים", 29 באוגוסט 2022

הערות שוליים
------------

1. ↑  הקיץ של אביה באתר המכון לתרגום ספרות עברית (באנגלית)
2. ↑  יוסי עוזרד, בכורה - בעצב חשוף, חדשות, 13 במאי 1987  
עידית שחורי, מה עכשיו? רק בריאות, חדשות, 14 במאי 1987
3. ↑  ההצגה "הקיץ של אביה" באתר ארכיון "הבימה"
4. ↑  אתר למנויים בלבד דוד רפ, איך לקרוא את "הקיץ של אביה" בעידן המעורבות ההורית, באתר הארץ, 29 באוגוסט 2022
5. ↑  גילה אלמגור: "ביקשו ממני לשנות את הסוף של 'הקיץ של אביה', אבל אני לא אשקר לאף ילד", באתר ynet, 8 ביולי 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007412911105171
* VIAF: 17155464789702041040
* WorldCat (עם VIAF): 17155464789702041040

 |